

**ОБЩИНА ПЛОВДИВ**

*Пловдив 4000, пл. Ст. Стамболов № 1, тел.:(032)656 703*

[*www.plovdiv.bg*](http://www.plovdiv.bg)*, e-mail: info@plovdiv.bg*

Акт за установяване на задължение

№ ОБ-0559/25.03.2022г.

Настоящият акт се издава от Елена Кирилова Смиленова, на длъжност Главен експерт в отдел „Стопански дейности, следконцесионен контрол, категоризации“ към Дирекция „Стопански дейности“ при Община Пловдив, на основание чл. 107, ал. 3 от ДОПК, изр. 4-то „Акт може да се издаде и служебно, въз основа на собствени данни, данни, получени от трети лица и организации, когато по закон не е предвидено подаване на декларация и задължението не е платено и не е извършена ревизия.“ (предвид препращащата разпоредба на чл. 9б от Закона за местните данъци и такси /ЗМДТ/), във връзка с чл. 9б, чл. 4, ал.1-5 от ЗМДТ, в качеството ѝ на орган по приходите съгласно Заповед № 20 ОА 1026/08.06.2020г. на Кмета на Община Пловдив, и се установяват задължения за такса по чл.72 от ЗМДТ на:

**"БНН 2017" ЕООД**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ЕИК по БУЛСТАТ** | **2** | **0** | **4** | **6** | **4** | **0** | **9** | **2** | **5** |

**Седалище и адрес на управление:** гр. Пловдив, ул. "Борба" № 21, ет. 4, ап. 12

**Представлявано и управлявано от** Борис Николов Николов

След извършена проверка на собствени данни - документация на отдел „Стопански дейности, следконцесионен контрол, категоризации“ /СДСККК/, при община Пловдив и счетоводни справки от Информационна система „Отчитане на приходите от стопанска дейност на община Пловдив“, внедрена в отдел СДСКК за установяване на факти и обстоятелства, досежно **задълженията** за местни такси по чл. 72 от ЗМДТ - такса за ползване на тротоари, площади, улични платна, места върху които са организирани пазари, тържища, панаири, както и терени с друго предназначение, **относими по Разрешение № ОБ-001286-3/24.07.2020г.** за ползване на място общинска собственост за поставяне на преместваеми обекти по смисъла на чл.7, във връзка с чл.4, ал. 1 от Наредба за реда и условията за издаване на разрешение за ползване на място общинска собственост на територията на община Пловдив **за периода от 01.06.2021г. до 31.07.2021г. включително,** ведно с **лихва за просрочие към** **25.03.2022г.** и като взех предвид, че:

* посочените такси са установени по основание в чл. 6, ал. 1, т. б) от ЗМДТ;
* с Раздел ІІ, чл. 72-80 от ЗМДТ се урежда режимът за ползване от физически и юридически лица на тротоари, площади, улични платна, места върху които са организирани пазари, тържища, панаири, както и терени с друго предназначение, които са общинска собственост, като пак там не е предвидено подаване на декларация;
* Към **датата на акта 25.03.2022г.** задължението за периода от 01.06.2021г. до 31.07.2021г. не е платено и не е извършена ревизия на задълженията, както и въз основа на следните:

**МОТИВИ:**

Съгласно чл. 4 от Наредба за реда и условията за издаване на разрешение за ползване на място общинска собственост на територията на община Пловдив, приета с Решение № 71, взето с Протокол № 3 от 25.02.2016 г., изм. и доп. с Решение № 204, взето с Протокол № 7 от 17.05.2016 г., изм. и доп. с Решение № 539, взето с Протокол № 22 от 22.12.2016 г. (в сила от 01.03.2016г.) за ползване на място общинска собственост за разполагане на преместваем обект, поставен по смисъла на Наредба за реда за поставяне на преместваеми обекти за увеселителна, търговска или друга обслужваща дейност и елементите на градското обзавеждане на територията на община Пловдив се изисква разрешение за ползване на място.

Съгласно чл. 7, ал. 2 от Наредба за реда и условията за издаване на разрешение за ползване на място общинска собственост на територията на община Пловдив, разрешение за ползване на място общинска собственост за поставяне на маси за открито сервиране се издава въз основа на заявление (образец), подадено лично от заявителя или негов представител с нотариално заверено пълномощно.

**ФАКТИЧЕСКА ОБСТАНОВКА**

На 21.07.2020г. г-н Борис Николов Николов, действащ в качеството на управител на БНН 2017 ЕООД с ЕИК: 204640925, депозира до Кмета на Община Пловдив заявление с вх. № 20Ф-3533-2/21.07.2020г., с което изразява желание да бъде издадено Разрешение за ползване на място общинска собственост за поставяне на маси за открито сервиране към обект: класически ресторант “Уайтбар”, находящ се на ул. Патриарх Евтимий № 13 и ул. “Княз Александър I Батенберг”, за площ от 122,12 кв.м, считано от 01.08.2020г., за срок от една година.

Във връзка с подаденото заявление е издадено Разрешение № ОБ-001286-3/24.07.2020г., което дава право на проверяваното лице да ползва място - общинска собственост с площ от 122,12 кв.м, в гр. Пловдив, на ул. Патриарх Евтимий № 13 и ул. “Княз Александър I Батенберг”,– към обект класически ресторант “Уайтбар”, за поставяне на маси за открито сервиране, считано от 01.08.2020г. до 31.07.2021г.

Разрешението е получено лично от управителя на дружеството г-н Борис Николов Николов, който с подписа си върху втория екземпляр от същото удостоверява, че е запознат с условията за ползване на общинското място, изложени в документа, респективно със задълженията, които произтичат от него и ги приема.

Документът е въведен в Информационната система „Отчитане на приходите от стопанска дейност на Община Пловдив“ с уникален номер: № ОБ-001286-3/24.07.2020г. и е със срок на валидност от 01.08.2020г. до 31.07.2021г.

За задълженията по Разрешение № ОБ-001286-3/24.07.2020г. относими за периода на ползване на общинското място от 01.09.2020г. до 31.10.2020г. е съставен Акт за установяване на задължение № ОБ-0467/03.11.2020г.

**ПРАВНИ ОСНОВАНИЯ:**

На основание чл. 6 от Раздел ІІ на Глава първа на Закона за местните данъци и такси (ЗМДТ) общините събират местни такси.

Съгласно чл. 72 от ЗМДТ такса се заплаща за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост.

От нормата на чл. 79, ал. 1 ЗМДТ следва, че за упражняване на ползването е необходимо издаване на разрешение за ползване за конкретизиран период, а съгласно разпоредбата на чл. 73, ал. 1 ЗМДТ, за упражняваното ползване ползвателите дължат такса, в зависимост от зоната, в която се намират терените. Зоните се определят от Общинския съвет.

Според текста на чл. 9 от ЗМДТ Общинският съвет приема Наредба за определянето и администрирането на местните такси и цени на услуги.

Съгласно чл. 9а (1) от ЗМДТ Местните такси се събират от общинската администрация.

Съгласно разпоредбите на чл. 9б от ЗМДТ (Изм. – ДВ, бр. 84 от 2003 г., бр. 105 от 2005 г., бр. 105 от 2006 г., бр. 98 от 2010 г., в сила от 01.01.2011 г.) Установяването , обезпечаването и събирането на местните такси по този закон се извършват по реда на чл. 4, ал. 1-5.

Видно от разпоредбата на чл. 3, ал. 1, т. б) от Наредба за определянето и администрирането на местните такси и цени на услуги на територията на Община Пловдив се събират местни такси за ползване на пазари, тържища, панаири, тротоари, площади и улични платна.

**Ето защо:**

За 2021 г., месечната такса поРазрешение № ОБ-001286-3/24.07.2020г. е определена съгласно т. Х 2 буква „а“ на Приложение № 2 на НОАМТЦУ, прието с Решение № 8, взето с Протокол № 1 от 23.01.2018г., на Общински съвет – Пловдив, в сила от 01.03.2018г., а именно:

„За ползване на терени за разполагане на маси за консумация на открито, лв./кв. м/месец, „Централна търговска част” – 24,00 лв. с ДДС“.

**Разчет:**

- ***за площ от 122,12 кв.м се определя месечна такса в размер на 2930,88 лв./месец с ДДС.***

***В изпълнение на Решение № 107, взето с Протокол № 7 от 14.05.2020г.*** *на Общински съвет гр. Пловдив ( в сила от 04.06.2020г.), ползвателите на място общинска собственост, които имат издадени разрешения за ползване на място общинска собственост по смисъла на чл. 7, ал. 1 на Наредба за реда и условията за издаване на разрешение за ползване на място общинска собственост на територията на община Пловдив, са освободени служебно от заплащане на такса по чл. 72 от Закона за местните данъци и такси,* ***за периода от 13. 05. 2020 г. до 31. 08. 2020 г. включително.***

***С Решение № 261, взето с Протокол №36 от 22.10.2020г.*** *на Общински съвет гр. Пловдив е прието да отпадане задължението за заплащане на такса по чл. 72 от Закона за местните данъци и такси от страна на ползватели на терен общинска собственост по действащи разрешения за ползване на място общинска собственост, съгласно чл. 7, ал. 1 на Наредба за реда и условията за издаване на разрешение за ползване на място общинска собственост на територията на община Пловдив,* ***за период от 01.11.2020 г. до 31.01.2021 г. вкл.***

***С Решение № 46, взето с Протокол №3 от 23.02.2021г.*** *на Общински съвет гр. Пловдив е прието да отпадане задължението за заплащане на такса по чл. 72 от Закона за местните данъци и такси от страна на ползватели на терен общинска собственост по действащи разрешения за ползване на място общинска собственост, съгласно чл. 7, ал. 1 на Наредба за реда и условията за издаване на разрешение за ползване на място общинска собственост на територията на община Пловдив,* ***за период от 01.02.2021 г. до 31.05.2021 г. вкл.***

Във връзка с горното, и факта, че проверката обхваща периода от 01.11.2020г. до 31.07.20221г., **начислените такси по Разрешение № ОБ-001286-3/24.07.2020г.** за ползване на мястото общинска собственост за поставяне на маси за открито сервиране на площ 122,12 кв. м към класически ресторант “Уайтбар”, находящ се на ул. Патриарх Евтимий № 13 и ул. “Княз Александър I Батенберг”, гр. Пловдив **са само за месеците юни и юли 2021г.** и са както следва:

|  |  |  |  |  |
| --- | --- | --- | --- | --- |
| № | **Вид на задължението** | **Период** | **Начислена таксата, лв.** | **ДДС** |
| 1. | Такса за ползване на пазари, тържища и други | 01.06.2021г.-30.06.2021г. | 2442,40 | 488,48 |
| 2. | Такса за ползване на пазари, тържища и други | 01.07.2021г.-31.07.2021г. | 2442,40 | 488,48 |
| . | **ОБЩО:** | 01.06.2021г. –31.07.2021г. | **4884,80** | **976,96** |

**Върху главницата се начислява 20% ДДС**

**Или общо начислените такси за периода от 01.06.2021г. –31.07.2021г** вкл. по Разрешение № ОБ-001286-3/24.07.2020г. за ползване на място общинска собственост за поставяне на маси за открито сервиране, са в размер на **5 861,76 лв. с ДДС.**

По аргумент на чл. 79, ал. 1 ЗМДТ таксите се плащат при издаване на разрешението за посочения в него период, а според разпоредбата на ал.2, пак там, при ползване на мястото повече от месец таксите се плащат месечно.

Съгласно чл.20, ал. 5 от Наредбата за определянето и администрирането на местните такси и цени на услуги на територията на Община Пловдив, при ползване на мястото повече от месец, таксите се заплащат месечно, в срок до 20-то число на текущия месец, в касата на съответната общинска администрация или по банковата сметка на Общината.

На следващо място, съгласно т. 8.1 на Разрешение № ОБ-001286-3/24.07.2020г. за ползване на място общинска собственост за поставяне на преместваеми обекти по смисъла на чл.7, във връзка с чл.4, ал. 1 от Наредба за реда и условията за издаване на разрешение за ползване на място общинска собственост на територията на община Пловдив, издадено от Кмета на Община Пловдив, в случаите когато срокът на разрешението е по-дълъг от един месец, ползвателят е длъжен да заплаща дължимите такси за търговска дейност по ЗМДТ в размер, определен с решение на Общински съвет в срок до 20-то число на текущия месец в брой в касата на Община Пловдив или по банков път – по сметката на Община Пловдив, указана в Разрешението..

Съгласно горното, БНН 2017 ЕООД с ЕИК: 204640925, в качеството си на ползвател на общинското място, е юридическото лице, задължено да заплаща ежемесечно в срок до 20-то число на текущия месец, таксите по чл. 72 от ЗМДТ, относими по Разрешение № ОБ-001286-3/24.07.2020г.. за ползване на място общинска собственост, определени в размер на **2930,88 лв./месец с ДДС или общо в размер на 5 861,76 лв. с ДДС за периода на ползване от 01.06.2021г. –31.07.2021г вкл.**

На 25.03.2022г. е направена проверка на плащанията, извършени от дружество БНН 2017 ЕООД с ЕИК: 204640925, касаещи периода на ползване от 01.06.2021г. –31.07.2021г. вкл. по Разрешение № ОБ-001286-3/24.07.2020г. в ИС „Отчитане на приходите от стопанска дейност” на Община Пловдив, като е установено, че не са извършвани никакви плащания.

Констатираното е отразено в табличен вид:

|  |  |  |  |  |  |
| --- | --- | --- | --- | --- | --- |
| № | **Вид на задължението** | **Период** | **Начислена таксата, лв.** | **Платена такса, лв.** | **Дължима такса, лв.** |
| 1. | Такса за ползване на пазари, тържища и други | 01.06.2021г.-30.06.2021г. | 2442,40 | 0,00 | 2442,40 |
| 3. | Такса за ползване на пазари, тържища и други | 01.07.2021г.-31.07.2021г. | 2442,40 | 0,00 | 2442,40 |
|  | ОБЩО: | 01.06.2021г. –31.07.2021г. | **4884,80** | **0,00** | **4884,80** |

Върху главницата се начислява 20% ДДС

В случаите, когато таксите не се внасят в срок, същите, на основание чл. 4, ал. 2, във връзка с чл. 9б от ЗМДТ се събират заедно с лихвите по Закона за лихвите върху данъци, такси и други подобни държавни вземания по реда на Данъчно–осигурителния процесуален кодекс (ДОПК).

Съгласно чл. 20, ал. 11 от Наредбата за определянето и администрирането на местните такси и цени на услуги на територията на Община Пловдив, невнесените в срок такси се събират с лихвите по Закона за лихвите върху данъци, такси и други подобни държавни вземания, доброволно или по реда на ДОПК.

Начислените лихви върху неплатените такси по Разрешение № ОБ-001286-3/24.07.2020г. за ползване на място общинска собственост за поставяне на преместваеми обекти по смисъла на чл.7, във връзка с чл.4, ал. 1 от Наредба за реда и условията за издаване на разрешение за ползване на място общинска собственост на територията на община Пловдив, съгласно справка от ИС „Отчитане на приходите от стопанска дейност” на Община Пловдив са отразени в таблицата по-долу:

|  |  |  |  |  |
| --- | --- | --- | --- | --- |
| **Олихвяване от** | **Олихвяване до** | **Неплатена сума лв.** | **Начислена лихва(лв.)** | **Платена лихва(лв.)** |
| 21.06.2021г. | 25.03.2022г. | 2930,88 | 226,33 |  |
| 20.07.2021г. | 25.03.2022г | 2930,88 | 202,72 |  |
|  |  |  | **429,05** |  |

На 25.03.2022г. е извършена проверка на плащанията на лихви по Разрешение № ОБ-001286-3/24.07.2020г. в ИС „Отчитане на приходите от стопанска дейност” на Община Пловдив, при която е установено, че дружество БНН 2017 ЕООД с ЕИК: 204640925 не е извършвало плащане на лихви по въпросното разрешение:

С оглед горното, към датата на издаване на настоящия акт (25.03.2022г.) БНН 2017 ЕООД с ЕИК: 204640925 не е платило задължението си за такса по чл. 72 от ЗМДТ за периода от 01.06.2021г. –31.07.2021г. вкл., както и лихвите за просрочие, касаещи същия период.

В резултат на горното

**УСТАНОВИХ:**

Общият размер на задълженията по чл. 72 от ЗМДТ -такса за ползване на пазари, тържища, тротоари, площади, улични платна, панаири и терени с друго предназначение и лихвите за просрочие към тях, изчислени към 25.03.2022г. на БНН 2017 ЕООД с ЕИК: 204640925, със седалище и адрес на управление: гр. Пловдив, ул. "Борба" № 21, ет. 4, ап. 12, представлявано от Борис Николов Николов, в конкретния случай за ползване на място – общинска собственост за поставяне на маси за открито сервиране на площ от 122,12 кв. м към обект класически ресторант “Уайтбар”, находящ се на ул. Патриарх Евтимий № 13 и ул. “Княз Александър I Батенберг”, гр. Пловдив, за периода от 01.06.2021г. –31.07.2021г. вкл. е както следва:

|  |  |  |  |
| --- | --- | --- | --- |
| № | Вид на задължението | Период | Размер на задължението, лв. |
| 1. | Такса за ползване на пазари, тържища и други | 01.06.2021г. –31.07.2021г. | **4884,80 лв.** |
| 2. | Лихви за просрочие | към 25.03.2022г. | **429,05.** |
|  | Общо задължения |  | Главница – **4884,80 лв**. + лихва – |

**Върху главницата се начислява 20 % ДДС.**

Установените с настоящия акт задължения за такса за ползване на пазари, тържища, тротоари, площади, улични платна, панаири и терени с друго предназначение в размер на **5 861,76 лв.** (пет хиляди осемстотин шестдесет и един лева и 76 ст.) **с ДДС** и лихви за просрочие към 25.03.2022г.в размер на **429,05 лв.** следва да бъдат внесени в **брой** в касата на Община Пловдив или по **банкова сметка** на Община Пловдив, както следва:

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Вид задължение** | **Сума**  /в лева/ | **IBAN** | **BIC** | **КОД** | **Обслужваща банка** |
| 1. | Такса за ползване на пазари, тържища и други. | **4884,80** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |
| 2. | ДДС | **976,96** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |
| 3. | Лихва | **429,05** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |

В брой в касата на Община Пловдив или по посочената банкова сметка и съответния код за вид плащане следва да бъдат внесени и съответните лихви за просрочие, изчислени до деня на плащането.

На основание чл. 107, ал. 4 от ДОПК настоящия акт може да се обжалва в 14-дневен срок от получаването му пред директора на дирекция „Местни данъци и такси“, чрез директора на дирекция „Стопански дейности“ при Община Пловдив.

Настоящият акт се състави в три еднообразни екземпляра – два за органа по приходите и един за задълженото лице – БНН 2017 ЕООД с ЕИК: 204640925, със седалище и адрес на управление: гр. Пловдив, ул. "Борба" № 21, ет. 4, ап. 12, представлявано от Борис Николов Николов

Изготвен на 25.03.2022г. **ОРГАН ПО ПРИХОДИТЕ : ………………….…**

гр. Пловдив

**(Е. Смиленова)**

**Влязъл в законна сила на ….………………..2022г., подлежи на изпълнение.**

**Заверил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_**